stanford-oval/wikipedia huggingface dataset:
ג'ייסון ביגס

| --- | --- |

ביגס, 2014
 לידה:  12 במאי 1978 (בן 46) פקנוק, ארצות הברית 
 שם לידה:  Jason Matthew Biggs 
 מדינה:  ארצות הברית ארצות הברית
 תקופת הפעילות:  מ-1991
 מקום לימודים:  אוניברסיטת המדינה מונטקלייר  Hasbrouck Heights High School  אוניברסיטת ניו יורק 
 בן או בת זוג:  ג'ני מולן (2008–?) 
 צאצאים:  Sid Biggs, Lazlo Biggs 
 פרופיל ב-IMDb
 
ג'ייסון מת'יו ביגס (באנגלית: Jason Matthew Biggs; נולד ב-12 במאי 1978) הוא שחקן אמריקאי, אשר התפרסם בזכות תפקידו כג'ים לוונסטיין בסדרת סרטי הקומדיה "אמריקן פאי" ובזכות תפקידו בתור לארי בלום בסדרה מבית נטפליקס "כתום זה השחור החדש".
ביוגרפיה

ביגס נולד בניו ג'רזי שבארצות הברית, למשפחה קתולית ממוצא איטלקי ואנגלי. אמו, אנג'לה (לבית זוקו), עובדת כאחות, ואביו, גארי לואיס ביגס עובד כמנהל חברת הובלות. בתיכון, התאמן ביגס בטניס והיאבקות והשתתף בתחרויות ארציות.
ביגס למד זמן קצר באוניברסיטת ניו יורק ואז עבר לאוניברסיטה לאומית מונטקלייר בניו ג'רזי, אבל פרש ממנה לפני סיום הלימודים.
קריירה

ביגס התחיל לשחק בגיל 5. ב-1991, הוא הופיע לראשונה בטלוויזיה בסדרה "הכיתה של דרקסלס" ברשת FOX. בנוסף הופיע בתוכנית מיוחדת של HBO בשם "The Fotis Sevastakis Story", שבגלל ויכוחים על אישור התוכנית, היא לא עלתה לאוויר. באותה שנה ביצע את הופעת הבכורה שלו בברודוויי, במחזה "Conversations with My Father", אשר גרם לביגס להשתתף באופרת הסבון "כשהעולם מסתובב". הוא היה מועמד לפרס "השחקן הצעיר הטוב ביותר" בטקס פרסי אמי בשעות היום, על תפקידו בסדרה.
ב-1997, הוא הופיע בסרט "Camp Stories".
ב-1999 כיכב בתור ג'ים לוונסטיין בסרט הקומדיה הרומנטית "אמריקן פאי", אשר הפך ללהיט בינלאומי, והוא כיכב גם בשלושת סרטי ההמשך הישירים "אמריקן פאי 2", "אמריקן פאי: החתונה", ו"אמריקן פאי:האיחוד" - כשהאחרון מביניהם יצא לאקרנים ב-2012.
ב-2000, הופיע ביגס בסרט "לוזר". בשנת 2001 שב לדמותו כג'ים לוונסטיין בסרט ההמשך "אמריקן פאי 2", ובנוסף שיחק בסרט הקומי "רעה כלבבו" לצד אמנדה פיט, ג'ק בלאק וסטיב זאן וגם גילם את עצמו בסרטו של קווין סמית' "ג'יי ובוב השקט מכים שנית".
בשנת 2002, לאחר מספר שנים שב להופיע בברודוויי במחזה "הבוגר" המבוסס על הסרט באותו שם משנת 1967, שהוא עצמו מבוסס על רומן בעל אותו שם משנת 1963 מאת צ'ארלס ווב. במחזה הוא שיחק לצד אליסיה סילברסטון וקת'לין טרנר עד שזו פרשה (טרנר) והחליפה אותה לוריין בראקו. המופע רץ החל מאפריל 2002 עד למרץ 2003 במשך 380 הופעות.
בשנים 2004 ו-2005 הופיע ביגס כיהודי אורתודוקסי במחזה הקומי של דניאל גולדפרב, "אורתודוקס מודרני", אשר עלתה בתיאטרון "Dodger Stages", בניו יורק. בשנת 2006, הופיע ביגס בתוכנית המציאות של ערוץ MTV, אשר נקראה "Blowin' Up" עם ג'יימי קנדי וסטו סטון.
בשנת 2011 כיכב בסיטקום "אהבה מטורפת" בתפקיד בן פר לצד שרה צ'וק, ששודר בערוץ CBS למשך עונה אחת. בשנת 2012 שב לתפקידו כג'ים לוונשטיין אחרי 13 שנה בסרט "אמריקן פאי: החתונה". בשנת 2013 החל השתתף בסדרה של שירות הסטרימינג נטפליקס "כתום זה השחור החדש" בתפקיד של לארי בלום, בן זוגה של פייפר צ'פמן (טיילור שילינג). ביגס גם המשיך לעונתה השנייה של הסדרה. בשנת 2017 שב לתפקיד אורח לעונה החמישית ולעונה השביעית אשר עלתה ב-2019.
בשנת 2016 שיחק בסרט הקומדיה "Amateur Night", בכיכובה של אשלי טיסדייל.
ב-2020 שיחק בתפקיד משני בסרט הקומדיה "ג'יי ובוב השקט מההתחלה". בנוסף ב-2020, כיכב לצד מגי לוסון בסיטקום "Outmatched" ברשת FOX, אך הסדרה בוטלה לאחר עונה אחת.
חיים אישיים

ב-2008, התארס ולאחר כמה חודשים נישא לשחקנית האמריקאית ממוצא יהודי ג'ני מולן, עמיתתו לסרט "החברה של החבר הכי טוב שלי". להם שני ילדים.
ביגס לעיתים קרובות מלוהק לדמויות יהודיות באופן מפורש או מרומז, כפי שהיה ב"אמריקן פאי", "רעה כלבבו", "כל דבר אחר", "אורתודוקס מודרני" ו"כתום זה השחור החדש", אף שהוא אינו-יהודי כלל, ולמעשה גדל כקתולי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | הילד שבכה כלבה | רוברט |  |
| 1997 | Camp Stories‏ | אבי |  |
| 1999 | אמריקן פאי | ג'ים לוונסטיין |  |
| 2000 | על בנים ועל בנות | האנטר / סטיב |  |
| 2000 | לוזר | פול טאנק |  |
| 2001 | רעה כלבבו | דארן סילברמן |  |
| 2001 | אמריקן פאי 2 | ג'ים לוונסטיי |  |
| 2001 | ג'יי ובוב השקט מכים שנית | עצמו |  |
| 2001 | דור הפרוזאק | רייפ |  |
| 2003 | אמריקן פאי: החתונה | ג'ים לוונסטיין |  |
| 2003 | כל דבר אחר | ג'רי פאלק |  |
| 2004 | ג'רזי גירל | ארתור בריקמן |  |
| 2005 | החייל X | רודי ספראונס |  |
| 2006 | שמונה מתחת לאפס | צ'רלי קופר |  |
| 2006 | חתונה במהירות מופרזת | אנדרסון |  |
| 2007 | הצד הגס של הפינגווינים | פינגווין | דיבוב |
| 2008 | על גופתה המתה | דן סיינדיס |  |
| 2008 | החברה של החבר הכי טוב שלי | דסטין |  |
| 2008 | Lower Learning | טום ווילומן |  |
| 2011 | מה שקורה בחיים | סרגיי |  |
| 2012 | Grassroots | פיל קמפבל |  |
| 2012 | אמריקן פאי: האיחוד | ג'ים לוונסטיין | גם מפיק בפועל |
| 2016 | לילה חובבני | גיא קרטר |  |
| 2017 | מי אנחנו עכשיו | וינס |  |
| 2018 | דיקטטור יקר | מר ספיינס |  |
| 2019 | ג'יי ובוב השקט מההתחלה | עצמו |  |
| 2020 | The Subject | פיל ווטרהאוס |  |
| 2023 | הכריסמס הטוב בחיי | רוב סנדרס |  |
| TBA | Operation Taco Gary's |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992-1991 | הכיתה של דרקסלס | ווילי טראנקס | תפקיד ראשי; 14 פרקים |
| 1995-1994 | כשהעולם מסתובב | פיטי וונדל | פרק: "Episode #1.9826" |
| 1997 | Total Security‏ | רובי רוזנפלד | תפקיד ראשי; 6 פרקים |
| 2002 | על גבול השפיות | ריק סטיבי | פרק: "The Good, the Bad and the Lazy" |
| 2004 | פרייז'ר | ד"ר הואק | פרק: "Goodnight, Seattle: Part 2" |
| 2004 | רחוב סומסום | עצמו | פרק: "4078" |
| 2005 | ויל וגרייס | בייבי גלן | פרק: "The Hole Truth" |
| 2007 | I'm in Hell | ניק | סרט טלוויזיה גם מפיק |
| 2011 | אהבה מטורפת | בן פר | תפקיד ראשי; 13 פרקים גם מפיק |
| 2014-2012 | צבי הנינג'ה | לאונרדו | דיבוב; 44 פרקים |
| 2012, 2013 | האישה הטובה | דילן סטאק | 2 פרקים |
| 2014-2013, 2017, 2019 | כתום זה השחור החדש | לארי בלום | תפקיד חוזר (עונות 2-1, 5, 7); 30 פרקים |
| 2014 | הולך לכל הרוחות | ריד קלי | פרק: "Out-Of-Body Issues" |
| 2016 | Nightcap | עצמו | פרק: "Mean Guest" |
| 2016 | I Like You Just the Way I Am | ג'ייסון | סדרת רשת; 4 פרקים |
| 2017 | הטובות לקרב | דילן סטאק | פרק: "Chaos" |
| 2017 | Angry Angel | עצמו | סרט טלוויזיה של Lifetime |
| 2020 | Outmatched | מייק | תפקיד ראשי; 10 פרקים |
| 2021-הווה | Cherries Wild | מנחה | שעשועון; 6 פרקים |
ג'רום רובינסון

| --- | --- |

רובינסון בשנת 2017
 לידה:  22 בפברואר 1997 (בן 27) ראלי, קרוליינה הצפונית, ארצות הברית
 עמדה:  קלע
 גובה:  1.96 מטרים
 מספר:  18
 מכללה:  בוסטון קולג'
 דראפט:  בחירה מספר 13, 2018 לוס אנג'לס קליפרס
 קבוצות כשחקן
 2018–2020 2018–2019 2020–2021 2022–2023 2023–:  לוס אנג'לס קליפרס ←אגווה קליינטה קליפרס וושינגטון ויזארדס סנטה קרוז ווריורס גולדן סטייט ווריורס
ג'רום רובינסון (באנגלית: Jerome Robinson; נולד ב-22 בפברואר 1997) הוא כדורסלן אמריקאי המשחק בעמדת הקלע בגולדן סטייט ווריורס מליגת ה-NBA.
קריירת מכללות

רובינסון נולד וגדל בעיר ראלי שבקרוליינה הצפונית, ובשנת 2015 החל ללמוד בבוסטון קולג'. כבר בעונתו הראשונה בקבוצת הכדורסל של האוניברסיטה שימש כשחקן חמישייה קבוע, ובשתי העונות הבאות הפך לשחקן המוביל של ה"איגלס", עם ממוצעים כוללים של 19.7 נקודות, 3.7 ריבאונדים ו-3.3 אסיסטים למשחק. ב-6 בפברואר 2018 קלע שיא קריירה של 46 נקודות במשחק מול אוניברסיטת נוטרדאם. בסיום עונתו השלישית, בה נבחר לחמישיית העונה של מחוז החוף האטלנטי (ACC), עזב את האוניברסיטה לטובת התמודדות לבחירה בדראפט ה-NBA.
קריירת משחק מקצועית > לוס אנג'לס קליפרס

בדראפט ה-NBA‏ 2018 נבחר רובינסון על ידי לוס אנג'לס קליפרס, בבחירה ה-13. לאורך עונת הרוקי שלו מיעט לשחק ב-NBA, ונשלח מספר פעמים בהשאלה לקבוצת הבת של הקליפרס מליגת הפיתוח – אגווה קליינטה קליפרס. בתקופתו בליגת הפיתוח שיחק ב-24 משחקים, ותרם 18.9 נקודות, 4.0 ריבאונדים ו-3.5 אסיסטים בממוצע למשחק. ב-16 בנובמבר 2019 קלע שיא קריירה ב-NBA של 21 נקודות, בניצחון קבוצתו מול אטלנטה הוקס.
קריירת משחק מקצועית > וושינגטון ויזארדס

ב-6 בפברואר 2020, לאחר כעונה וחצי עם הקליפרס, הועבר לוושינגטון ויזארדס כחלק מטרייד משולש במסגרתו מרכוס מוריס נשלח לקליפרס, ומוריס הארקלס הועבר לניו יורק ניקס. ב-21 משחקיו עם הוויזארדס עד לסיום עונת 2019/2020 הציג רובינסון יכולת מעודדת, עם ממוצע של 9.4 נקודות למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | קליפרס | 33 | 0 | 9.7 | 0.400 | 0.316 | 0.667 | 1.2 | 0.6 | 0.3 | 0.1 | 3.4 |
| 2019/2020 | קליפרס | 42 | 1 | 11.3 | 0.338 | 0.284 | 0.579 | 1.4 | 1.1 | 0.3 | 0.2 | 2.9 |
| 2019/2020 | וושינגטון | 21 | 5 | 24.0 | 0.397 | 0.349 | 0.763 | 3.3 | 2.0 | 0.7 | 0.4 | 9.4 |
| 2020/2021 | וושינגטון | 17 | 6 | 17.9 | 0.295 | 0.262 | 0.800 | 2.2 | 1.5 | 0.7 | 0.4 | 4.9 |
| קריירה |  | 113 | 12 | 14.2 | 0.363 | 0.310 | 0.721 | 1.8 | 1.2 | 0.5 | 0.2 | 4.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | קליפרס | 5 | 0 | 9.2 | 0.357 | 0.500 | 1.000 | 1.2 | 1.4 | 0.4 | 0.0 | 3.6 |
| קריירה |  | 5 | 0 | 9.2 | 0.357 | 0.500 | 1.000 | 1.2 | 1.4 | 0.4 | 0.0 | 3.6 |
הערות שוליים

↑  הסטטיסטיקות של רובינסון בליגת המכללות, באתר sports-reference.com
↑  סיכום המשחק בין בוסטון לנוטרדאם, באתר ESPN,‏ 7 בפברואר 2018
↑  רובינסון מעמיד את עצמו לבחירה בדראפט 2018, באתר הבוסטון גלוב, 4 באפריל 2018
↑  רשימת הנבחרים בדראפט 2018, באתר basketball-reference.com
↑  הסטטיסטיקות של רובינסון בליגת הפיתוח, באתר basketball-reference.com
↑  סיכום המשחק בין הקליפרס להוקס, באתר ESPN,‏ 17 בנובמבר 2019
↑  וושינגטון מצרפת את רובינסון, באתר הקבוצה, 6 בפברואר 2020
גאורג ברנדס

| --- | --- |

 לידה:  4 בפברואר 1842 קופנהגן, דנמרק 
 פטירה:  19 בפברואר 1927 (בגיל 85) קופנהגן, דנמרק 
 מדינה:  ממלכת דנמרק 
 מקום לימודים:  אוניברסיטת קופנהגן 
 שפות היצירה:  דנית 
 הושפע מ:  הנריק איבסן 
 בן או בת זוג:  Emilie Brandes 
 חתימה:   
 
גאורג ברנדס ב-1900, ציור מאת פ.ס.קרוייה (Krøyer)
גאורג ברנדס בצעירותו
גאורג מוריס כהן ברנדס (בדנית: Georg Morris Cohen Brandes;‏ 4 בפברואר 1842 – 19 בפברואר 1927), מבקר ספרות ומלומד דני יהודי. היה מחשובי מבקרי הספרות באירופה בחצי השני של המאה ה-19, ותאורטיקן שהרצאותיו הביאו לפריצת הדרך של הספרות הסקנדינבית המודרנית.
קורות חיים

ברנדס נולד בקופנהגן למשפחה יהודית מהמעמד הבינוני. ברנדס גדל בבית חילוני וחונך ברוח ההשכלה האירופית, ללא זיקה דתית או לאומית.
ב-1859 החל ברנדס ללמוד משפטים באוניברסיטת קופנהגן, אך לאחר זמן קצר עבר ללימודי הפילוסופיה. בשנים 1862–1863 זכה ברנדס בפרסים על חיבוריו "הרומן ההיסטורי" ו"על מושג הגורל בטרגדיה העתיקה". בראשית דרכו הושפע ברנדס מהפילוסוף הדני סרן קירקגור.
ברנדס טייל ברחבי אירופה במשך מספר שנים, נפגש עם אישים גדולים, שעמד על גדולתם מבעוד מועד, והיה עוזר להם במלחמתם על השקפתם. בהדרגה הלך ונהיה לאחד מראשי המדברים של המחשבה האירופאית.
במהלך שנות ה-70 של המאה ה-19 ברנדס העביר סדרת הרצאות באוניברסיטת קופנהגן בשם "ראשי הזרמים של ספרות המאה ה-19". ההרצאות פורסמו בשישה כרכים בשנים 1872–1890, ותורגמו לשפות רבות. ברנדס סקר בהרצאותיו את הספרות הרומנטית האירופאית בארצות שונות, תוך דגש הומניסטי על האישיות של כל כותב, וקריאה לחיבור ספרות ריאליסטית ולא פנטסטית, מה שהשפיע מאוד על הכותבים הסקנדינבים.
ב-1888 ערך ברנדס סדרה של הרצאות באוניברסיטה של קופנהגן על כתביו של ניטשה. הרצאותיו של ברנדס על ניטשה עוררו עניין והביאו להתעניינות בכתביו של ניטשה, שעד אז נחשב לאלמוני באירופה.
ב-1889 שלח תיאודור הרצל לברנדס עותק של ספרו "מדינת היהודים" ונתקל בתגובה צוננת מצד ברנדס. גם אחד העם הביע את מורת רוחו שברנדס היהודי מפרסם מאמרי ביקורת על יצירות "כל הספרויות שבעולם", זולת הספרות העברית. לטענתו, מאמרי הביקורת של ברנדס כתובים אמנם בידיו של יהודי, אך אין להחשיבם חלק מן 'הספרות הלאומית' של העם היהודי.
מכתביו המאוחרים, חשוב במיוחד ספרו הלימודי המונומנטלי על ויליאם שייקספיר (1897-8), הכולל לימוד מעמיק ומקיף של יצירותיו תוך ניסיון לשרטט ביוגרפיה של המשורר.
כתביו שתורגמו לעברית

מונוגרפיה על פרדיננד לסל, בתוך: פרדיננד לסל, יומן נעורים, תל אביב: מסדה: לגבולם: בהשתתפות מוסד ביאליק, תש"ו. תרגם מגרמנית: ישראל כהן.
גיאורג ברנדס – פרידריך ניצ’שה: חליפת מכתבים (תרגם והקדים מבוא: ישראל זמורה), חליפת מכתבים, תל אביב: מחברות לספרות, 1949. (הספר בקטלוג ULI)
ראשי הזרמים בספרות המאה התשע עשרה (תרגם: א’ ראובני), תל אביב: מסדה, תשי"ד. (הספר בקטלוג ULI)
הכנסת הרומנטית בצרפת (תרגם: ד"ב מלכין), ירושלים, תל אביב: מוסד ביאליק ומסדה, [תשי"ח]. (הספר בקטלוג ULI)
טרגדיות שכספיר: המלט, מקבת, אותלו, ליר (תרגום והערות: מאיר איילי), תל אביב: תרבות וחינוך, בסביבות 1968. (הספר בקטלוג ULI)
הערות שוליים

↑  ביבר
↑  יעקב שביט, הלא יודעים אנו איזה שלבי התפתחות עבר המין האנושי מבראשית... הדרך מובילה תמיד אל על, באתר הארץ, 7 ביולי 2004
↑  אחד העם, תחיית הרוח, כל כתבי, הוצאת דביר, תל אביב
| --- | --- |
בקרת זהויות :  NLI: 987007259084405171  PLWABN: 9810593385405606  BIBSYS: 90051153  BNE: XX864967  BnF: cb11986490v (data)  CANTIC: a11276010  GND: 118514326  ISNI: 0000 0000 8338 9314  KulturNav: f2d2721b-214c-4106-8518-af6eb472ec08  LCCN: n79085023  LNB: 000160243  NDL: 00463692  NKC: jn20000600984  NLA: 35021332  NLG: 69540  NLK: KAC201426466  NTA: 146855361  RSL: 000031674  SELIBR: 178944  SNAC: w6p84wkp  SUDOC: 027926834  Trove: 688080  VcBA: 495/24205  VIAF: 4938982   WorldCat (עם VIAF): 4938982 
ערך זה הוא קצרמרבנושא דנים ובנושא סופרים. אתם מוזמנים לתרום לוויקיפדיה ו.
"פרידריך ניטשה", ספרו של גיאורג ברנדס, מתורגם ליידיש, ניו יורק, 1918
ג'יימי בלקלי

| --- | --- |

 לידה:  8 ביולי 1991 (בן 33) דאגלס, האי מאן 
 מדינה:  הממלכה המאוחדת 
 תקופת הפעילות:  מ-2008 
 פרופיל ב-IMDb
 
ג'יימי אלכסנדר בלקלי (באנגלית: Jamie Blackley; נולד ב-8 ביולי 1991) הוא שחקן קולנוע וטלוויזיה בריטי.
ביוגרפיה

בלקלי נולד בדאגלס, האי מאן, וגדל בלונדון, אנגליה, עם אביו מרטין, אמו מרינה ואחותו הגדולה הולי-אנה.
קריירה

הופעתו הראשונה הייתה בהפקת התיאטרון בלונדון של המחזה "האביב מתעורר". לבלקלי היה תפקיד קטן בסרט הרפתקאות האקשן "שלגייה והצייד" משנת 2012, אך כמה מתפקידיו הקולנועיים הבולטים כוללים את מארק במותחן משנת Uwantme2killhim?" 2013", במותחן "הרשות החמישית" גם הוא משנת 2013, ובדרמה הרומנטית "אם אשאר" משנת 2014. הוא גילם את פרדי המילטון ב"The Halcyon".
במאי 2021 לוהק בלקלי לתפקיד בסדרת הטלוויזיה להיות אליזבת.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2009 | London Dreams | כריס |  |
| 2010 | Prowl | ריי |  |
| 2010 | לונדון בולווארד | הכדורגלן |  |
| 2012 | ויניל |  |  |
| 2012 | ובעוד שהיינו כאן | כיילב |  |
| 2012 | שלגייה והצייד | איאן |  |
| 2012 | Endeavour | ג'וני פרנקס | פרק פיילוט |
| 2013 | Uwantme2killhim? | מארק |  |
| 2013 | We Are the Freaks | ג'ק |  |
| 2013 | הרשות החמישית | זיגי |  |
| 2014 | אם אשאר | אדם ווילד |  |
| 2015 | איש ללא היגיון | רוי |  |
| 2016 | Kids in Love | טום |  |
| 2018 | The Postcard Killings | מק רודולף |  |
| 2018 | תיכון סלוטרהאוס שולט | קספר דה ברונוזה |  |
| 2020 | Greed |  |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2008 | Apparitions | זייד קופאביץ' | פרק אחד |
| 2009 | Freak | סטיב | סדרת רשת |
| 2009 | Genie in the House | דילן |  |
| 2009 | Myths | סטיב / איקרוס | סדרה בת שישה חלקים |
| 2009 | נפגעים | ברודי | פרק אחד "מחיר החיים" |
| 2009 | רופאים | דייוויד ווב | פרק אחד "פנים וולטה" |
| 2009 | עברייני על | מאט | 2 פרקים |
| 2010 | Shelfstackers | האנטר | פרק אחד "Tranced" |
| 2011 | רציחות במידסומר | דאנקן הנדרד | פרק אחד: "אמון קדוש" |
| 2012 | Endeavour | ג'וני פרנקס |  |
| 2013 | הבורג'ס | רפאל | סדרה היסטורית (פרק אחד "הגמביט של לוקרציה" מס' 3.7) |
| 2017 | The Halcyon | פרדי המילטון | 8 פרקים |
| 2019 | בגידה | פרדי סימונדס | 6 פרקים |
| 2020 | הממלכה האחרונה | ארדוולף | 8 פרקים |
| 2022 | להיות אליזבת | רוברט דאדלי, רוזן לסטר |  |
פילמוגרפיה > תיאטרון

| שנה | כותרת | תפקיד | במאי | תיאטרון |
| --- | --- | --- | --- | --- |
| 2009 | האביב מתעורר | האנשן | מייקל מאייר | תיאטרון ליריק |
| 2010 | Backbeat | ג'ורג' הריסון | אין סופטלי | תיאטרון סיטיזנס |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2018 | Vampyr | אלברט; לורד האצ'ינסון; מרטין; מורטימר; הרוקי טימי; רופוס; אקון נקמני (קולות) |  |
| 2019 | GreedFall | סר דה סארדט (קול) |  |
פרסים

| שנה | ארגון | סרט / טלוויזיה | פרס | תוצאה |
| --- | --- | --- | --- | --- |
| 2013 | פסטיבל הקולנוע הבינלאומי באדינבורו | Uwantme2killhim? | ההופעה הטובה ביותר בסרט עלילתי בריטי (משותף עם טובי פין רגבו) | זכייה |
הערות שוליים

↑  "Five Minutes with: Jamie Blackley - SPLASH". Chicago Sun-Times. 25 באוגוסט 2014. אורכב מ-המקור ב-20 בספטמבר 2015. נבדק ב-11 ביולי 2015. {{cite news}}:  (עזרה)
↑  "Blackley Jamie Profile". iBaller. אורכב מ-המקור ב-6 באוקטובר 2014. נבדק ב-9 אפר' 2014. {{cite news}}:  (עזרה)
1 2  http://www.radiotimes.com/tv-programme/e/fhkj2y/the-halcyon--02012017
↑  Denise Petski, Deadline, Deadline, ‏2 באפריל 2021
↑  "Vinyl - in cinemas 15th March 2013". My Reviewer. נבדק ב-10 אפר' 2014. {{cite news}}:  (עזרה)
↑  Jones, Brandon (20 אוג' 2012). "'Thor' Star Chris Hemsworth Featured In 'Snow White And Huntsman' Poster". The Desk of Brian. אורכב מ-המקור ב-13 באפריל 2014. נבדק ב-10 אפר' 2014. {{cite news}}:  (עזרה)
↑  Miller, Lucy (18 ספט' 2013). "Interview: Jamie Blackley". The National Student. נבדק ב-9 באפריל 2014. {{cite news}}:  (עזרה)
↑  Ehrenkaufer, Lexxie (5 ספט' 2013). "Jamie Blackley joins Chloë Moretz in 'If I Stay' movie adaptation". Hypable. אורכב מ-המקור ב-13 באפריל 2014. נבדק ב-9 באפריל 2014. {{cite news}}:  (עזרה)
↑  Rooney, David (15 במאי 2015). "'Irrational Man': Cannes Review". The Hollywood Reporter. נבדק ב-19 במאי 2015. {{cite news}}:  (עזרה)
↑  Graham, Alison. "The Borgias series 3.7 Lucrezia's Gambit". Radio Times. נבדק ב-9 באפריל 2014. {{cite news}}:  (עזרה)
↑  "REVIEW: Spring Awakening – Lyric, Hammersmith". Gari Davies. 18 בפברואר 2009. נבדק ב-9 אפר' 2014. {{cite news}}:  (עזרה)
↑  "Cast Announced for World Premiere of Backbeat". Citizens Theatre. נבדק ב-9 אפר' 2014. {{cite news}}:  (עזרה)
| --- | --- |
בקרת זהויות :  BNE: XX5469505  GND: 123909986X  ISNI: 0000 0004 4359 1357  LCCN: no2014155088  NKC: xx0202151  SUDOC: 19176177X  VIAF: 311781898   WorldCat (עם VIAF): 311781898
גאורג דונאטוס, נסיך הכתר של הסן

גאורג דונאטוס, נסיך הכתר של הסן (בגרמנית: Georg Donatus, von Hessen und bei Rhein;‏ 8 בנובמבר 1906 – 16 בנובמבר 1937), היה נסיך גרמני מבית הסן, והטוען לתואר הדוכס הגדול של הסן.
ביוגרפיה

גאורג דונאטוס נולד ב-8 בנובמבר 1906 בדרמשטאדט שהשתייכה לדוכסות הגדולה של הסן, לארנסט לודוויג, הדוכס הגדול של הסן ולאלאונורה, נסיכת זולמס-הוהנזולמס-ליך, בתם של הרמן, נסיך זולמס-הוהנזולמס-ליך ואגנס, רוזנת שטולברג-ורניגרודה.
ב-2 בפברואר 1931 התחתן גאורג דונאטוס עם ססיליה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג, ממנה נולדו לו 4 ילדים.
ב-9 באוקטובר 1937 מת אביו ארנסט לודוויג, הדוכס הגדול של הסן, וגאורג דונאטוס ירש את תאריו. ב-16 בנובמבר אותה שנה טס גאורג דונאטוס עם אשתו שהייתה בחודש שמיני להריונה ושני בניו לבריטניה, על מנת להשתתף בחתונת אחיו לודוויג, נסיך הסן עם מרגרט גדס. בהיותם מעל בלגיה החלה אשתו ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו.
בעקבות האסון התקיימה חתונת אחיו בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא אחיו לזירת התאונה, ולאחר מכן נערכה ההלווייה בהשתתפות גיסיו של גאורג דונאטוס, גוטפריד, נסיך הוהנלוהה-לאנגנבורג, ברטולד, מרקיז באדן ופיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן.
בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי דודיה לודוויג, נסיך הסן ואשתו מרגרט, אולם היא מתה בשנת 1939 כתוצאה מדלקת קרום המוח.
משפחתו

ב-2 בפברואר 1931 התחתן גאורג דונאטוס עם ססיליה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג. ממנה היו לו 4 ילדים:
לודוויג, נסיך הסן (1931–1937)
אלכסנדר, נסיך הסן (1933–1937)
יוהנה, נסיכת הסן (1936–1939)
בן מת (1937)
ג'ייסון בהר

| --- | --- |

בהר, 2014
 לידה:  30 בדצמבר 1973 (בן 50) מיניאפוליס, ארצות הברית 
 מדינה:  ארצות הברית 
 תקופת הפעילות:  מ-1994 
 בן או בת זוג:  קיידי סטריקלנד (2006–?) 
 מספר צאצאים:  1 
 פרופיל ב-IMDb
 
ג'ייסון בהר (באנגלית: Jason Behr; נולד ב-30 בדצמבר 1973) הוא שחקן קולנוע וטלוויזיה אמריקאי. הוא התפרסם בשל תפקידו בתור מקס אוונס (אנ') בסדרת הטלוויזיה "רוזוול" (1999–2002), ואחריו שיחק בסרטו של לאסה הלסטרם "חדשות הספנות" (2001) ובסרט האימה "הטינה" (2004).
ביוגרפיה

בהר נולד במיניאפוליס, מינסוטה ב-30 בדצמבר 1973, השני מבין ארבעה ילדים, בנם של פטריסיה אן שטיינר ושל דייוויד בהר. לאחר גירושי הוריו עבר עם אימו ואחיו לעיר ריצ'פילד (אנ'), במחוז הנפין, שם למד ג'ייסון בבית הספר היסודי הקתולי סנט ריצ'רדס.
בהר החל לשחק לראשונה בגיל חמש כשהשתתף בהצגת בית ספר בתור חמנייה. עד גיל שמונה הוא הצטלם לפרסומות בטלוויזיה ודגמן עבור חנויות כלבו מקומיות. בהר המשיך להופיע לאורך כל שנות לימודיו. בשנת 1992 סיים את לימודיו בתיכון ריצ'פילד. בגיל 19, לאחר פגישה מקרית עם מנהל בכיר בהוליווד, עבר בהר ללוס אנג'לס.
קריירה

בקריירת המשחק המוקדמת שלו הוא הופיע בלמעלה מ-75 פרסומות וב-1995 קיבל את תפקיד טיילר בייקר בסדרת הקומדיה של שואוטיים "Sherman Oaks". הסדרה שודרה במשך שתי עונות עד שבוטלה בתחילת 1997.
בהר הופיע בסדרת הופעות אורח בתוכניות טלוויזיה שונות "אבא חורג, אמא חורגת", "הפרופילר", "הרקיע השביעי", "באפי ציידת הערפדים", ו"ג'אג". הוא לוהק לסדרה "Push", אך שודרו כמה פרקים עד שהסדרה בוטלה. לאחר מכן קיבל תפקיד בסדרה "דוסון קריק" של רשת The WB.
בשנת 1997 הוא הופיע בתפקיד אורח בסדרה "באפי ציידת הערפדים".
בשנת 1999 החל לשחק בתור אחד הדמויות הראשיות בסדרת המדע-בדיוני "רוזוול" (1999–2002) ברשת השידור האמריקנית The WB, כאשר העונה השלישית והאחרונה של הסדרה שודרה ברשת השידור האמריקנית UPN. בהר, אשר כיכב בשלושת עונותיה של הסדרה לצד קתרין הייגל וברנדן פהר, גילם בסדרה את מקס אוונס (אנ'), אחד משלושת החוצנים שחלליתם התרסקה ברוזוול שבניו מקסיקו ומתמקדת במערכת היחסים שבין החייזרים לאוכלוסייה המקומית.
בשנת 2001 שיחק את דניס בוגיט בסרט "חדשות הספנות" של לאסה האלסטרום, בכיכובם של קווין ספייסי, ג'ודי דנץ', ג'וליאן מור וקייט בלאנשט. בשנת 2004 שיחק בסרט האימה "הטינה", אשר מהווה חידוש לסרט יפני בעל אותו שם משנת 2002.
בשנת 2006 שיחק בפילוט של הסדרה "The Way", אך הסדרה לא שודרה לבסוף.
בשנת 2007 הוא כיכב במותחן "המקעקע" כאמן קעקועים שמוקסם ממסורת הקעקועים הסמואית, אך רצונו ללמוד את המיומנות העתיקה מביא אותו לקונפליקט וסכנה עם רוח קטלנית. זהו סרטו הראשון של הבמאי פיטר בורגר. הצילומים החלו באוקלנד, ניו זילנד, בספטמבר 2006, והסתיימו בתחילת נובמבר 2006. הסרט הוקרן בהקרנת בכורה בניו זילנד ב-30 באוגוסט 2007.
בשנת 2008 בהר השתתף בסרט "Sencsless", על איש עסקים אמיד המוצא את עצמו כבן ערובה של קיצונים פוליטיים המענים אותו באכזריות.
באוקטובר 2019 נחשף בכנס קומיקון בניו יורק כי בהר יככב בעונתה השנייה של הסדרה "רוזוול, ניו מקסיקו" בדמותו של טריפ.
בשנת 2021 גילם את דמותו של זור-אל (אנ') בסדרת גיבורי העל "סופרגירל" בעונתה השישית.
חיים אישיים

בהר יצא בעבר עם השחקנית קתרין הייגל, אשר קיחה לצידו בסדרה "רוזוול".
בזמן שצילם את הסרט "הטינה" ביפן, הוא פגש את השחקנית קיידי סטריקלנד (אנ'), לה נישא ב-10 בנובמבר 2006 בעיירה אוג'אי (אנ'), קליפורניה. בנם הראשון נולד באוקטובר 2013.
פילמוגרפיה > קולנוע

| שנה | סרט | תפקד | הערות |
| --- | --- | --- | --- |
| 1998 | פלזנטוויל | מארק |  |
| 1999 | Rites of Passage | קמפבל "קאם" פאראדיי |  |
| 2001 | חדשות הספנות | דניס בוגיט |  |
| 2004 | Happily Even After | ג'ייק |  |
| 2004 | הטינה | דאג מקארתי |  |
| 2005 | Man of God | בן כהן |  |
| 2005 | Shooting Livien | ג'ון לביאן |  |
| 2007 | Skinwalkers | ואריק |  |
| 2007 | D-War | אית'ן קנדריק |  |
| 2007 | The Tattooist | ג'ייק סויר |  |
| 2008 | The Last International Playboy | ג'ק פרוסט |  |
| 2008 | Senseless | אליוט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | אבא חורג, אמא חורגת | לארי | 2 פרקים |
| 1995–1997 | Sherman Oaks | טיילר בייקר | תפקיד ראשי (2 עונות); 35 פרקים |
| 1996 | Alien Nation: Millennium | רנדי | סרט טלוויזיה של FOX |
| 1996 | פסיפיק בלו | ג'ק | פרק: "Genuine Heroes" |
| 1997 | ג'אג | מדשיפמן דנברס | פרק: "Ghosts" |
| 1997 | פרופיילר | מלצר | פרק: "Crisis" |
| 1997 | Cracker | אנדרו לאנג | פרק: "Lemmings Will Fly" |
| 1997 | באפי ציידת הערפדים | בילי "פורד" פורדהאם | פרק: "Lie to Me" |
| 1997 | הרקיע השביעי | בריאן היז | פרק: "Truth or Dare" |
| 1998 | Push | דמפסי איסטון | תפקיד ראשי, 8 פרקים |
| 1998–1999 | דוסון קריק | כריס וולף | 6 פרקים |
| 1999–2002 | רוזוול | מקס אוונס (אנ') | תפקיד ראשי (3 עונות); 61 פרקים מועמד פרס סאטורן לשחקן הטוב ביותר בסדרת טלוויזיה (2001-2000) |
| 2012 | מלכי הבריחה | דמיאן פוֹנְטְלְרוֹי | 5 פרקים |
| 2020 | רוזוול, ניו מקסיקו | טריפ | 5 פרקים |
| 2021 | סופרגירל | זור-אל (אנ') | 5 פרקים |